नई दिल्ली: विदेश मंत्री सुषमा स्वराज ने अमेरिका में घृणा अपराध के संदिग्ध मामले में सिख व्यक्ति की हत्या पर वहां के भारतीय राजदूत नवतेज एस सरना से बातचीत की है. उन्होंने रविवार रात ट्वीट किया, ‘‘मैंने अमेरिका में हमारे राजदूत नवतेज एस सरना से बात की है. हम विदेशों में रह रहे सभी भारतीय नागरिकों की मदद और सुरक्षा के लिए प्रतिबद्ध हैं.’’ पंजाब के मुख्यमंत्री अमरिन्दर सिंह द्वारा सिख व्यक्ति की हत्या का मामला संज्ञान में लाये जाने के बाद सुषमा ने यह प्रतिक्रिया दी है.